### Δυνάμεις - Κινήσεις - Ψηφιακό Υλικό για Εκπαιδευτικούς
Αρχική | Δυνάμεις με επαφή και από απόσταση | Τριβή | Μπορούμε να αλλάξουμε σχήμα; | Πληροφορίες

Με τις εναυσματικές εικόνες και την καθοδήγηση του/της εκπαιδευτικού οι μαθητές/τριες συσχετίζουν την άσκηση δύναμης με την αλλαγή στο σχήμα της πλαστελίνης.

Ας πειραματιστούμε!

Με τον πειραματισμό οι μαθητές/τριες δοκιμάζουν να ασκήσουν δύναμη σε διάφορα σώματα και καταγράφουν τα αποτελέσματα τους. Δοκιμάζουν και με διάφορα άλλα υλικά που διαθέτουν, καταγράφουν τα αποτελέσματα κι επιλέγουν ένα από αυτά για να το ζωγραφίσουν. Ενδεικτικά:

ü ασκούμε δύναμη στην πλαστελίνη και αλλάζουμε το σχήμα της,

ü ασκούμε δύναμη σε ένα κομμάτι χαρτί και σκίζεται ή τσαλακώνεται κτλ.,

ü ασκούμε δύναμη σε ένα λαστιχάκι και τεντώνεται,

ü ασκούμε δύναμη σε μια γόμα και αλλάζουμε το σχήμα της (προσωρινά),

ü ασκούμε δύναμη σε ………………………………………………………………

ü …

Οι μαθητές/τριες επιλέγουν μία από τις παραπάνω περιπτώσεις ή και κάποια άλλη και ζωγραφίζουν το αποτέλεσμα της δύναμης που ασκήθηκε.

Ας μελετήσουμε με την ομάδα μας μερικές ακόμη περιπτώσεις!

Ο τοξοβόλος ασκεί δύναμη (με επαφή) στο τόξο και τεντώνει τη χορδή του.

Ο αέρας ασκεί δύναμη (με επαφή) στα κλαδιά του δέντρου και στην ομπρέλα και τα λυγίζει.

Τα παιδιά ασκούν δύναμη (με επαφή) στα κλαδιά του δέντρου και τα λυγίζουν.

Εμείς ασκούμε δύναμη (με επαφή) στο παιχνίδι και αλλάζουμε το σχήμα του.

Οι μαθητές/τριες μπορούν να αναφέρουν παρόμοια παιχνίδια από την καθημερινή τους ζωή και να τα φέρουν στην τάξη για να δοκιμάσουν να ασκήσουν δυνάμεις σε αυτά και να παρατηρήσουν τα αποτελέσματα.

Εφαρμόζουμε όσα μάθαμε!

Οι μαθητές/τριες καλούνται να προτείνουν λύσεις για την κατασκευή μιας ράμπας για αναπηρικά αμαξίδια. Η δραστηριότητα αυτή μπορεί να αποτελέσει και αφορμή για γενικότερη συζήτηση και ευαισθητοποίηση των μαθητών/τριών για τις δυσκολίες που αντιμετωπίζουν στην καθημερινότητά τους μερικά άτομα.

Οι μαθητές/τριες, αξιοποιώντας τις γνώσεις που απέκτησαν, προτείνουν υλικά που θα αξιοποιηθούν στη ράμπα, ώστε να αυξάνουν την τριβή,, καθώς και λύσεις για το πού θα κατασκευαστεί, τι διαστάσεις θα έχει και όλες τις παραμέτρους που θα πρέπει να ληφθούν υπόψη, ώστε η ράμπα να είναι ασφαλής, πρακτική και να παρέχει πρόσβαση σε όλους τους χώρους του σχολείου όπου μπορεί να χρειαστεί να έχει πρόσβαση το άτομο με τα αναπηρικό αμαξίδιο.